Datasets:

atlasia

/

facebook_darija_dataset

like 2

Follow

AtlasIA 60

Football B'darija - فوتبول بالداريجة

سامي خضيرة : الكابيتان فوقتنا كان هو كاسياس ولكن كنا كنحسو باللي راموس هو القائد الفعلي كان فيه الروح و الغرينتا ديال الاسبان . ماتنساش كان معانا تا رونالدو كيهضر مع كولشي ويحفزنا ، و عادي تسمعو وسط الفيستير كيقول " خضيرة زير راسك وكون عدواني " ، " مسعود عطينا شوية من سحرك الكروي فالتيران " ونتا أدي ماريا حاول تشد الكرة وقصد المرمى " كان هادشي كيخلينا نعطيو كل ما فجهدنا و بطبيعة الحال كان مورينيو الخطير فهاد الضومين ، و كانت المشكلة الكبيرة ديما هي كيفاش نوقفو ميسي ماشي غير حنا ولكن كاع الفراقي فداك الوقت .

ary_Arab

Football B'darija - فوتبول بالداريجة

الأحداث كاتتطور بسرعة رهيبة ف بريتوريا !! ميغيل كاردوزو المدرب السابق للترجي الرياضي التونسي وصل البارح بشكل مفاجئ لجنوب افريقيا.. وصباح اليوم الصحافة المحلية كاتأكد انو ماميلودي سانداونز غاتقيل المدرب ديالها اليوم و غاتعين كاردوزو ك بديل !

ary_Arab

Football B'darija - فوتبول بالداريجة

الريال و تحدي جديد هاد الليلة باش يرجعو للمنافسة ف التشامبيانزليغ قدام خصم أقل ما يتقال عليه انو عتيد هو اتلانتا بيرغامو وليدات العبقري جيانبييرو غاسبيريني.. الريال مؤخرا ورغم الشكوك اللي دايرة على الفريق والمشاكل الدفاعية و الإصابات اللي زادت ف الهشاشة ديال الدفاع ديالو الا انو رجع بقوة للمنافسة فالليغا واستغل الفترة د الفراغ اللي تا تعيشها البارسا حاليا باش يرجع على بعد نقطتين من الصدارة و عندو ماتش مؤجل مرشح بقوة يفوز فيه على فالنسيا ويطلع للقمة .. الريال تانضن لا ربح اليوم غايمحي بشكل شبه كلي الغمامة اللي كاتطوف فوق منو من بدا الموسم و غايقوي ثقة الجمهور فيه و يرجع الثقة للمجموعة و غايرسم راسو ك رقم قوي ف المنافسة المفضلة ليه واحنا ديجا عارفين ان الريال diesel فرقة كاتديماري بشوية بشوية وفالفترات الحاسمة ف الموسم كاتورك على السانكيام فيتيس.

ary_Arab

Football B'darija - فوتبول بالداريجة

الانتصار الثامن على التوالي للفيولا فالكالشيو تحت قيادة المدرب الشاب بالادينو، الانتصار هاد المرة جاء من بعد اسبوع صعب على النادي، بداية من سقوط لاعب الوسط ادوارد بوفي وسط الملعب بسبب أزمة قلبية الى الاقصاء وسط الاسبوع ضد ايمبولي فالكأس . بالادينو تعرض للخسارة هاد الموسم فالدوري فماتش واحد فقط ضد أتلانتا غاسبيريني ( المدرب ديالو السابق فبريمافيرا اليوفي و جنوى ) بصعوبة 3-2 ، وقدر يتجاوز ميلان و لاتسيو و وفوز كبير ضد روما ب 5-1 خلاتو فالمركز الرابع بفارق 3 نقاط فقط من المتصدر أتلاتنا مع مبارة ناقصة ضد الانتر . فالميركاتو الصيفي المدرب كان بزز على الإدارة تجيب ليه مويس كيين اللي معاه رجع للتوهج و هو حاليا ثالث هدافي الدوري ب 9 الاهداف، الحارس دي خيا تا هو مقدم لحد الساعة موسم جيد جدا . العودة إلى دوري الابطال من بعد سنين من الغياب غيكون بداية ممتازة للمدرب مع الفيولا ولو انه كاين اخبار ان بعض الأندية حاطة عليه العين يجيبوه فالصيف الجاي بحال توتنهام في حالة واصل بوستيكوغلو الفشل ديالو .

arb_Arab

Football B'darija - فوتبول بالداريجة

التحكيم الانجليزي تايضرب بقوة عاوتاني .. زوج بيلانتيات واضحين وضوح الشمس للوولفز الليلة ماتصفروش!! واحدة ل غيديش دفعو ايميرسون بشكل واضح ومنعو يماركي والفار شاهد ماشافش حاجة والثانية قدامكم الصورة امامكم والتعليق لكم!!

arb_Arab

Football B'darija - فوتبول بالداريجة

هاد الأسبوع ف البطولة الوطنية بزاف د الجماهير رفعات رسائل كتعلن فيها التضامن الكامل مع عائلة عبد اللطيف أخريف رحمه الله اللاعب السابق لفريق اتحاد طنجة و اللي كيفما كنعرفو كاملين أن الجثة ديالو مازال ما تم التسليم ديالها للسلطات المغربية باش يتم الدفن ديالو و ترتاح العائلة ديالو و الأم ديالو بالخصوص 👏

ary_Arab

Football B'darija - فوتبول بالداريجة

فالوقت اللي الزلزولي دوز مواسم جيدة مع اوساسونا و بيتيس، و اخوماش نتاقل لفياريال، و شادي رياض دوز موسم جيد فبيتيس و مشى لكريستال. سليم الجباري مازال مستحلي اللعب مع الفئات السنية و الفريق الاحتياطي ديال اتلتيكو فالدرجة الثالثة ، وهادشي ماشي فصالح التطور ديالو كلاعب فهاد النيفو الضعيف، كنظن وصل الوقت تا هو يشوف شي فرقة فالدرجة الأولى بحال الاخرين ويجرب راسو فمستويات أكبر و أحسن.

ary_Arab

Football B'darija - فوتبول بالداريجة

الواحد فاش كيشوف مستوى بالمر هاد العام و حتى العام اللي فات كيستعجب كيفاش ساوثغيث معتامدش عليه نهائيا ف اليورو و معطاهش فرصة يبدا أساسي أبدا بالرغم من أن فودين كان ف أسوء الحالات ديالو . بالمر ف أحسن فورمة ليه و أفضل لاعبي البريمييرليغ مع صلاح و كتحسب ليه أنه فضل يلعب رسمي ف تشيلسي و يبين أنه لعاب يستاهل يكون النجم اللول د الفرقة و مشا ليها واخا كانت الفرقة عيانة و داخلة ف واحد الدوامة ديال النتائج السلبية و المشاكل الإدارية . بالمر حاليا كيبين أنه لعاب من الصف الأول و يستاهل داك الثمن باش مشا و المساهمات التهديفية ف كل ماتش كتهضر عليه 💙🥶

ary_Arab

Football B'darija - فوتبول بالداريجة

تخيل توري هاد الترتيب الحالي ل شي حد قبل خمس سنين ، كلشي غادي يضحك عليك و يقوليك مستحيل هادشي يطرا.. البرمييرليج وصل لواحد التقارب فالأداء رهيب بزاف و الفرقة المتوسطة و لي كانو ضعاف قبل و كينافسو على الهبوط طلعو البارة ديال بصح ، اي فرقة كبيرة مازادتش القدام كتلقى راسها غرقات و كلاوها فرق كانو كيضربوهم بالربعة غي لبارح.. الجولة 15 هادي و الترتيب هكا الشيء لي ماولفناهش فالسنوات لي دازو ، الآلي قريب يسالي و الفراقي العاديين مزال كيحلمو و مصرين باش يبقاو ف بلاصتهم و يصدمو ليا بنادم.

ary_Arab

Football B'darija - فوتبول بالداريجة

اسم وليد الكارتي تا يرجع من جديد يسمع بقوة ف دهاليز الاهلي القاهري... حسب مصادر إعلامية مصرية متنوعة ف مارسيل كولر المدرب السويسري للنادي الاهلي طلب رسميا من مسؤوليه يضمو الدولي المغربي السابق لصفوف الفريق ابتداء من يونيو اللي الجاي اللي غا يصادف نهاية العقد ديال الكارتيست - كيما كانو يلقبوه عشاق الوداد - بنادي بيراميدز.. الكارتي اللي رغم التقدم فالسن و تكالب الإصابات عليه مازال تايبري ويمتع على أرضية الميدان ويبرز المعدن النفيس لللاعب اللي خسراتو الوداد و الملاعب الوطنية.

arz_Arab

Football B'darija - فوتبول بالداريجة

مكاينش شي فرقة فالعالم حاليا مشجعيها فرحانين بحال مشجعي بوتافوغو، فاسبوع واحد ربحو أول لقب ديال الليبرتادوريس فالتاريخ ديالهم و اليوم لقب الدوري البرازيلي للمرة الثالثة فالتاريخ . من فرقة كانت فالدرجة الثانية قبل 3 سنوات و بديون واصلة ل 160 مليون دولار إلى فرقة ناضية رياضيا و إقتصاديا كل ذلك بفضل المالك الأمريكي جون تكستور اللي شاد كذلك نادي كريستال بالاس و ليون .

ary_Arab

Football B'darija - فوتبول بالداريجة

انطوان غريزمان فاش غادي يعلق السباط موحال غاع واش غادي يتسوق بنادم و لكن real ones ما عمرهم غادي ينساوه.. واحد من اللعابة لي عندم " غول كاتالوغ " حافل و بيت ينسيك ف خوه ، ماركا سيزوات كوفرات تيريات باللمينية بالغوشية ، اهداف خرافية بالراس واخا فيه غي ميترو وكدا و سبعين ، استمرارية لاكثر من عشر سنوات فالنيفو العالي الشيء لي ماداروهش الكثير لي كيتغناو بيهم الناس دبا. عمل بدون كرة من الافضل لي شفت ، نفيسة و ماكيتفاكش ، صناعة و تسجيل ، ربح بطولات و مونديال ، رجل العقدين الاخيرين فالأتليتيكو و كان يمكن يخرج بكثر من داكشي لي خرج بيه لولا شوية الزهر و لكن داكشي لي دار كافينا حنا باش نعرفو قيمتو و اش كان كيسوا.

ary_Arab

Football B'darija - فوتبول بالداريجة

قدر اللاعب د الكورة يكون معرض للاصابة فاي وقت وهادا حال الرياضة .. ولكن باش تتحمل خمسة ديال الإصابات ف الرباط الصليبي هادشي صعيب يتصور العقل.. هادا القدر اللي عاشو سيباستيان دايسلر نجم المانشافت السابق... دايسلر اللي سماه القيصر فرانتز بيكنباور ب مارادونا ألمانيا من مواليد 1980 برز ف سن ال 17 وهو تايمثل فريق كبير ف ألمانيا اللي هو بروسيا مونشنغلادباخ ولفت الانظار وخلا هيرتا برلين تتعاقد معاه ويولي واحد من نجوم البوندسليغا.. شارك معا المانشافت ف يورو الفين وهو ولد عشرين عام ولعب حدا أساطير بحال بيرهوف و ماتيوس واوليفر كان .. كان منتظر يولي ف مونديال كوريا واليابان اكتاسب مايكفي من التجربة باش يكون قائد وسط ميدان المانشافت ولكن شاء ربك يتعرض لاصابة أولى بالرباط الصليبي ف عام الفين و يالاه برا منها ورجع يضوي البوندسليغا بابداعاتو جاتو الإصابة الثانية قبل كأس العالم بشوية.. هادشي ما منعش العملاق البافاري بايرن ميونخ يشري العقد ديالو واخا مصاب حيت ماكاينش شخص واحد ف ألمانيا ماتبهرش بالكورة ديال سيباستيان دايسلر وثايق بالي غايرجع أقوى من قبل.. فعلا رجع دايسلر بقوة وقدم أداء كبير معا البايرن ولكن سبحان الله رجعات ركبتو اليمنى تخوي بيه قبل يورو 2004 وهادي كانت الضربة اللي افاضت الكأس... هاد المرة سيباستيان جاتو نوبة اكتئاب كبيرة بقات معاه أشهر عديدة حتى تغلب عليها وعلى الإصابة ورجع للميادين و للمنتخب الألماني اللي مثلو ف كأس القارات 2005 ورجعات الابتسامة لصاحبنا ورجع تايحلم يهز الكأس العالمية فالعام التالي.. وشاء ربك انو قبل كأس العالم من جديد لعنة الإصابة تعاود تضربو فنفس الركبة ف ماتش ودي معا المنتخب و غاتنهي المسار الكروي ديالو بكري... هاد المرة دايسلر ماقدرش لا الجسم ديالو ولا العقل ديالو يقاومو.. و رغم المحاولات العديدة للبايرن باش يقنعوه يكمل ولكن أعلن الاعتزال ديالو ف يناير 2007 وهو فال 27 من عمرو... آنذاك اولي هونيس وف مؤتمر الإعلان على الاعتزال ديالو قاليه باللي البايرن تا ترحب بالعودة ديالو فاي وقت وانو واخا هو اختار يحبس ف البايرن ماغاتلغيش العقد ديالو اللي باقا فيه عامين إيمانا منو انو دايسلر باقي عندو بزاف ما يعطي للكورة الألمانية و العالمية..

ary_Arab

Football B'darija - فوتبول بالداريجة

و اخيرا ، ثلاثي ليفربول و الساس ديال الفرقة صلاح ، فان دايك و ارنولد بثلاثة بيهم كيتوصلوا بعرض التجديد من إدارة ليفربول.. مزال ما عرفنا واش غادي يقبلو ولا لا و لكن إدارة الريدز دارت الخطوة الاولى و بدات المفاوضات بشكل رسمي ، لي بغا يبقا را غادي يتساهل ويطلب صالير فحدود المعقول و لي بغا يمشي را غادي يطلب صالير فلكي او يجيهم نيشان و يقوليهم مباغيش نجدد.

ary_Arab

Football B'darija - فوتبول بالداريجة

انتاقدوه على الأسلوب ديالو المباشر ف المؤتمر الصحفي قبل ما يبدا الموسم ، ماعجبهمش حيت كيدخل طولا و عرضا فاللعابة ديالو فالمؤتمر و كيجبدهم بالسميات و كيدوي بحالا مريح ف الفيستيير ماشي قدام الصحافة.. اينزو ماريسكا غادي بخطى تابتة باش يرجع تشيلسي للمكان لي كتستحقو و المراكز لي خاص تتواجد فيهم و تليق ب قيمة الفرقة. نقدرو نقولو ان الهيبة و الشخصية ديال الفرقة لي فقداتها من رحيل توخيل بدات كترجع شوية بشوية مع اينزو ، تا الطريقة كيفاش كيجيري بيها السكواد ديالو تدرس ، عندك ؟ غادي تلعب ف البرمييرليج . ماعندكش و مابغيتيش تتطور ؟ غادي تريح ليا اللعابة الأساسيين و غادي نلعبك ف الكونفيرنس.

ary_Arab

Football B'darija - فوتبول بالداريجة

مكينش هدا لي معقد ارتيتا فالدوري قد ماركو سيلفا ، دويت عليه مرارا و تكرارا باعتباره انه احسن مدرب نص نص فالدوري و كيسد مزيان ، فنفس الوقت ماكيعتامدش غي على التحوفير و معمر الفرقة بالحرايفية الشيء لي كيسهل عملية التنقل من الدفاع للهجوم . ماركو سيلفا مدرب كبير جدا و الأفكار ديالو واعرة لا دفاعيا ولا هجوميا ، كما توقعت فالبدية دلعام انهم غادي ينافسو مع بنادم على طوب 10 مرتاحين و ها هما غادين ضربة ضربة.

ary_Arab

Football B'darija - فوتبول بالداريجة

اليوم فالإجتماع السنوي ديال بايرن ميونخ، قررت الإدارة حجب القميص رقم 5 ويتمنع يتعطى لأي لاعب مستقبلا . هاد القرار جا إحتراما وتقديرا لأسطورة النادي و ألمانيا فرانز بيكنباور اللي توفى يناير الماضي .

ary_Arab

Football B'darija - فوتبول بالداريجة

مكاينش احسن من ماتش ف الديربي باش يقلب انجي فيهم الأوضاع و يرجع شوية الامل للفرقة و يصلح العلاقة ديالو مع الجمهور.. انجي صرح انه ماعجبوش الحال بتصرف جمهور توتنهام بعد ماتش بورنموث ، المدرب مشى باش يطلب السماحة مور الماتش و لكن الرد ديال جمهور توتنهام كان غير متوقع ب سبان و صافرات عليه. جوج انتصارات فقط لتوتنهام ف آخر 15 مواجهة ضد تشيلسي ، و لا جيتي تشوف الماتشات بين طوب 6 مؤخرا غادي تلقى هدا هو اكثر ماتش كتعاود فيه نفس الحاجة و هي انتصار تشيلسي فكل مرة. انجي يا غادي يحيي الكاريير ديالو مع توتنهام يا غادي يزيد يغرقها ديال بصح ، فالبرمييرليج ما كتجي تستوعب الوضعية لي راك فيها تا كتلقى الباطو غرق بيك.

ary_Arab

Football B'darija - فوتبول بالداريجة

ف رمشة عين ، بيلينجهام تحول من لعاب ب مساهمات تهديفية منعدمة ف بداية الموسم و انتقاده من طرف الكثير على انه " طفرة موسم " ل لعاب كيساهم فكل ماتش.. 9 المساهمات فالدوري منهم 8 فآخر خمسة الماتشات كتأكد الفورمة الواعرة لي كيعيشها جود و كيفاش خدا زمام الأمور ف غياب فيني كالنجم الأول فهجوم الريال. كما ديما كنقول ، المساهمات المباشرة غي اضافات خفيفة مع بيلينجهام مقارنة بالمجهود الكبير لي كيديرو بدون كرة مقارنة بصحابو فالفرقة.

ary_Arab

Football B'darija - فوتبول بالداريجة

يمكن بزاف منكم عمرهم شافو هاد السيد ولا سمعو بيه.. السنغافوري راج بيرومال أسطورة المراهنات والتلاعب بالمباريات اللي تعتقل زوج مرات ف 2011 وهرب و المرة لاخرى ف 2014 وبين الفترتين كتب الكتاب ديالو الشهير اللي زلزل عالم الكورة kelong kings.. فهاد الكتاب تكلم بيرومال على التاريخ ديالو ف التلاعب بالمباريات من افريقيا لشرق آسيا لاوربا السيد ما خلى تا بلاصة ما خلاش فيها البصمة ديالو.. قال انو كان ورا التأهل ديال نيجيريا لكأس العالم 2010 على حساب تونس من بعد ما حفز الموزمبيق ب 100 الف دولار مقابل انها تربح نسور قرطاج.. تكلم أيضا على مصر وانو سبق ليه تلاعب بمباراة ودية بين مصر وأستراليا ف 2011 و سيفط ليهم حكم بلغاري قاد ليه الأمور تفاهم معاه انه يسالي الماتش ب 3/0 لمصر وكذلك كان وقمر عليها ب 500 الف دولار و ف يوتيوب غاتلقاو ضربة الجزاء الخيالية اللي صفرها لاربيط ل مصر باش تماركي الثالث أمام استغراب الجميع.. فنفس العام كان قاد ماتش آخر بين الاولمبي المصري ومنتخب ماعرفت منين دبر عليه لبسو التوني ديال التوغو و قمر عليهم يساليو ب 5/0 وطبعا هادشي اللي وقع وغانحاول نلوح ليكم فيديو الأهداف ف الكومونتيرات غا يهرب ليكم حيت داكشي اللي وقع فداك الماتش كفيل ب الفيفا تحبس كورة على القارة الأفريقية كلها!

ary_Arab

Football B'darija - فوتبول بالداريجة

بروسيا دورتموند عاوتاني كيعطيونا وحدة من لمحاتهم فالتعاقد مع الدراري الصغار.. غيتينز هو الانجليزي الثالث لي كيجي كدري صغير بعد سانشو و بيلينجهام و كيرجعوه راجل ، دورتموند عارفين ب قيمة التكوين الانجليزي و كل مرة دايرين معاهم لاباس.. الهدف التاسع و المساهمة 12 ف 15 ماتش اساسي ل جيمي غيتينز مع دورتموند هاد الموسم ، ماركا فالماتشات الكبار ضد البايرن و الريال و عندو موعد قريب مع البارصا ف عصبة الأبطال ، عشرين عام وهو لي عاطي قيمة للفرقة ف موسم عادي جدا ل دورتموند.

ary_Arab

Football B'darija - فوتبول بالداريجة

البارصا بدات كتدخل ف واحد المرحلة ديال الإجهاد البدني ب تراكم الماتشات و هادشي راجع بالأساس لضعف البدائل و عدم المداورة . الفريق محتاج تدعيمات كبيرة و خصوصا ف الهجوم حيث ميمكنش تكمل العام كامل معول على يامال و رافينها يهزو ليك الفرقة و قلب الدفاع اللي لعب تقريبا كل الماتشات و فاش وقعات المداورة نهار أوساسونا الفرقة تشتات كاع هادشي شوية من بزاف و إذا متدارش ميركاتو مزيان ف يناير الفرقة صعيب تكمل بالمنافسة حتى على الليغا فما بالك ب دوري الأبطال , و من زهر البارصا جات ف وقت الريال تا هي كفس منها على العموم البارصا كتدفع ثمن الميركاتو الميت اللي تدار ف الصيف و اللي كان فيه غير أولمو و كاسادو اللي ظهر من والو من بعد اصابة برنال أما كون شفنا دي يونغ ولا غافي تما ف كنتي غادي تلقا الفرقة مقاتلة مع ليغانيس و الافيس على البقاء حيث كمية التخربيق اللي كيوقع فاش كيدخل دي يومغ و غافي راه لا يمكن .

ary_Arab

Football B'darija - فوتبول بالداريجة

البارصا خرجات رابحة فالميطا اللولة بفضل جملة تكتيكية مخدومة و ضربة ضربة ديال الزمن الجميل.. بيتيس دخلو جاعرين و لكن ماحولوش الجعرة ديالهم لأهداف ، البارصا دخلات للماتش مع مرور الوقت و قدرو يكملو الميطا ب بيت و تقدم فانتظار اش غنشوفو فالميطا الثانية.

ary_Arab

Football B'darija - فوتبول بالداريجة

واخا كين عندو معدل مساهمات اكثر ولكن موسيالا هاد العام غير ، فين ما كانت البايرن محتاجة بيت كيخرج من العدم يقضي الغرض. موسيالا حسن القرارات ديالو فالثلث الاخير و ولا خاتر دبا ولا كيعرف ايمتا يدريبلي ، ايمتا يطلق لصحابو و ايمتا يضرب للشبكة.

ary_Arab

Football B'darija - فوتبول بالداريجة

تصوير وإخراج كارثي ف ماتش الراجا و مانياما لا إعادات لا جودة تصوير لا تتبع مسار الكرة , و فوق من هادشي أرضية من عشب اصطناعي من العصر الحجري

ary_Arab

Football B'darija - فوتبول بالداريجة

رودريجو مرة أخرى كيتصاب ويقدر يغيب 4 الاسابيع . هاد القضية ديال اللاعب يرجع قبل الوقت المحدد لوقعات كذلك لمبابي و براهيم كانت باينة مغتصدقش ديما، وحتى سي انشيلوتي دخلو دغيا فماتشات صعيبة و النتيجة انه من مبارة دورتموند اللاعب ما قدرش يلعب أكثر من جوج ماتشات متتاليين . المسؤولية كيتحملها المدرب و الطاقم الطبي و البدني اللي رخص للاعب يرجع ، ويلا بقات القضية هكا يقدر لاعبين آخرين يوقع ليهم نفس البلان.

ary_Arab

Football B'darija - فوتبول بالداريجة

الجوج مباريات الأولين ديال الوداد فمونديال الأندية ضد السيتي و اليوفي غتكون فهاد الملعب " Lincoln Financial Field" فمدينة فيلادلفيا المبارة الثالثة ضد العين غتكون فالعاصمة واشنطن على ملعب "Audi Field "

ary_Arab

Football B'darija - فوتبول بالداريجة

الصيباري هاد العام و تحديدا من ورا ما رجع من الإصابة داير ماتشات ناضيين و مساهمات كبيرة لا مع المتتخب لا مع آيندهوفن اسماعيل خرجات عليه هضرة هاد الأيام أن أرسنال مراقباه من مدة ♥️

ary_Arab

Football B'darija - فوتبول بالداريجة

مباريات حارقة وجولة ممتعة كاتسنانا غدا ان شاء الله فالجولة الثانية من التشامبيانزليغ الافريقي.. بداية بلقاء القمة فهاد الجولة ف جنوب افريقيا فين الاهلي القاهري غايحل ضيف ثقيل على اورلاندو بيراتس.. مباراة منتظرة كأول امتحان حقيقي لبطل ابطال افريقيا بحكم المستوى الكبير اللي تايبصم عليه اورلاندو منذ الموسم لي فات بقيادة النجم الشاب مافوكينغ اللي كشافة البارسا حاطين عليه العين وماشي بعيد يسيني الميركاتو الجاي فالفريق الثاني للعملاق الكتلوني.. فنفس الوقت ملعب الشهداء ف كينشاسا غايشهد مباراة حياة أو موت بالنسبة لنادي الرجاء الرياضي اللي فمهمة صعبة باش يحافظ على الحظوظ ديالو ف التأهل للدور الجاي قدام نادي مانياما مفاجأة الدوري الكونغولي الموسم الماضي والحصان الأسود للبطولة لحد الساعة بعدما قصا بيترو أتليتيكو الانغولي من الدور الأول و رجع ب تعادل ثمين من بريتوريا قدام سانداونز.. ماتش غايكون فغاية الصعوبة لنادي الرجاء اللي حتى لو استعصى عليه الانتصار فهو مطالب على الأقل يرجع بالتعادل باش يحفظ جميع الآمال ديالو ف الصعود عن هاد المجموعة الحديدية.. اما مساء الغد بإذن الله ف الانظار غاتتاجه لملعب العبدي ف الجديدة اللي غا يعرف اول اصطدام لسان داونز بأحد ممثلي كرة القدم الوطنية فالمسابقة ف شخص فريق الجيش الملكي.. مباراة مفصلية ف مسار الفريقين والفوز لاي طرف غايسرح ليه الطريق لصدارة المجموعة و حظوظ الجيش وافرة بإذن الله ف تحقيق النصر فظل تراجع مستوى سانداونز هاد الموسم و الصعوبات اللي لقاها الفريق لحد الساعة باش يلقى الريتم اللي كان عليه ف المواسم السابقة معا المدرب رولاني موكوينا..

ary_Arab

Football B'darija - فوتبول بالداريجة

ب بيت قاتل من بيرغفاين ، الإتحاد حسموا قمة الجولة ضد النصر و كيوسعوا الفرق ل 5 نقاط مؤقتا مع الهلال اللي ناقصهم ماتش

ary_Arab

Football B'darija - فوتبول بالداريجة

الرحيل ديال يورغن كلوب خرج لينا واحد النسخة كانت مخبية من بيب غوارديولا .. ليفربول و مانشستر سيتي كان افضل ماتش بين جوج فراقي فهاد السنين الاخيرة حتى أنه تفوق على كلاسيكو البارصا و الريال ف فترات ماشي قليلة على مستوى الأداء ، الريتم دالماتش ، المنافسة تل اخر دقيقة على اللقب ، التغطية الإعلامية واخا ماتوصلش لإسبانيا و لكن اي واحد متتبع للبريمييرليج كان كيبقى يتسنى الماتش على احر من الجمر.. البلان هو ان كان واحد الإحترام كبير بين كلوب و غوارديولا لي كيخلي الماتشات يدوزو ف واحد الجو غالبة عليه العاطفة و مور الماتشات كيكون واحد الهدوء كبير و كل مدرب كيلحس ل لاخر ف إطار المودة و المحبة. دبا ف شكل ، سلخة ليفربول للسيتي فالأنفيلد مرفوقة ب ساركازم سلوت على 115 تهمة فالمؤتمر ، ظهور وجه مامتعودينش غوارديولا عليه مرفوق بخسارات متتالية ، غوارديولا منوضها مع جمهور ليفربول داخل و خارج الملعب و إعلانه مور الماتشات انه كيعلن التحدي انه غادي يرجع الفرقة للطريق الصحيح.. هادشي كامل نزيدو عليه البلبالة لي طرات ف ماتش سيتي ضد ارسنال و الاجواء المشحونة لي كانت ورا الماتش من تصريحات و مطايفات ، كيخليني متحمس لكيفاش غادي يسالي الموسم و غادي نستمتع بكل جولة و بكل دقيقة من ماتشاتهم من هنا تل اخر الموسم و نشوفو جميع شكون غادي ياخد الافضلية على لاخر ، شكون غادي يضحك و شكون غادي يبكي.

ary_Arab

Football B'darija - فوتبول بالداريجة

غوارديولا فآخر مؤتمر صحفي, كان قال باللي عندو 6 ألقاب برميرليغ و مورينيو يلاه 3 . مورينيو أكيد ماشي هو الشخص اللي غيسكت، اليوم خرج قال باللي 3 القاب حلال أحسن من 6 حرام، وانه يلا كان غيربح 6 و يتبعوا الصداع فالتحقيقات مع 115 تهمة، اللهم بلاش و كيفضل يخسرهم .

ary_Arab

Football B'darija - فوتبول بالداريجة

دعما للقضية الأم نادي Bohemian Fc أكبر أندية أيرلندا أعلن البارح على القميص الثالث ديالو لهاد الموسم.. قميص اللي نسبة كبيرة من العائدات ديالو اعلن النادي والشركة الراعية ليه انهم غايتبرعو بيها لمؤسسات طبية كاترعى خوتنا فالقطاع ❤️ شكرا Bohemian Fc وكل عام وهاد النادي بخير حيت اليوم أيضا كاتحل الذكرى 134 للتأسيس ديالو.

ary_Arab

Football B'darija - فوتبول بالداريجة

انجي بوستيكوغلو بدا كيخسر الحاجة لي غادي تخليه منو للإدارة و لي هي الجمهور.. صافرات الاستهجان من جمهور توتتهام ل أنجي بعد اداء كارثي ضد بورنموث و الرد ديال انجي تاهو مكانش فالمستوى ، قبله ماتش مقتول ضد فولهام جابو نقطة غي بزز. الفريق كيعاني من غيابات مهمة بحال فان دي فين و روميرو و لكن ماشي سبب يخليهم يلعبو هاد الكرة الشحفانة. أي فرقة فالدوري و خاصة ف طوب سيكس كتلقاهم يا كيطلعو يا كينزلو ، توتنهام كيبقاو غادين فوق الحبل فكل موسم بدون اهداف معقولة ، كتفرج فيهم و كتقول فخاطرك تا اش كيديرو هادو؟

ary_Arab

Football B'darija - فوتبول بالداريجة

القرعة للأسف مكانتش رحيمة بالوداد على عكس الأهلي اللي جا ف مجموعة ماشي ساهلة و لكن ماشي صعيبة على عكس الوداد اللي طاح ف مجموعة جد معقدة حظوظ الوداد ماشي كبيرة باش يدوز من المجموعة مع السيتي و اليوفي و العين اللي كيبقا تقريبا ف نفس مستوى الوداد و لكن كامل الثقة ف ممثل المملكة باش يدير ماتشات كبيرة و يدوز من المجموعات خصوصا حنا عارفين الكرة عمرها كانت علم و شفنا بزاااااف ديال الماتشات و ديال البطولات وصلوا فيهم فراقي كاع ما مرشحين لأدوار بعيدة و إن شاء الله الوداد ميكونش استثناء ديال هاد الفراقي ♥️

ary_Arab

Football B'darija - فوتبول بالداريجة

على ذمة موقع فوت ميركاتو : المدرب الجديد ل نادي رين خورخي سامباولي طلب من فرقتو يتعاقدو معا حكيم زياش فالميركاتو الشتوي الجاي.

ary_Arab

Football B'darija - فوتبول بالداريجة

لابورتا و الرافعات القصة اللي مكتساليش . اليوم خرج خبر برشلونة قرر يفعل ثاني رافعة جديدة بقيمة 200 مليون دولار، اللي غتجي من خلال بيع مقاعد vip ديال ملعب الكامب نو الجديد لمدة 20 عام . هاد الرافعة غتخلي النادي يسجل داني أولمو بشكل نهائي، ويدخل الميركاتو الصيفي بلا صداع . ولكن ضروري الليغا توافق في حالة العكس غيديبانيو براتب شتيغن ، اللي سالا ليه الموسم ويسجلو أولمو بشكل مؤقت كما دايرين ليه دبا .

ary_Arab

Football B'darija - فوتبول بالداريجة

كنشوف ان بلان الكورنيرات و ارسنال خدا اكثر من الحجم ديالو ف الانتقاد ، الكثير ولا كيوصفوهم على أنهم كينافسو على اللقب غي بالكورنيرات و ولاو بحال ستوك سيتي.. الكورنيرات كيبقاو حلول ماكاينش فرق بينهم و بين اللعب المفتوح حيت مهما كانت طريقة لعب الخصم.. الروتين د الكورنيرات مغاديش يتبدل و صعيب تدافع ضدو مقارنة باللعب المفتوح ، ارسنال كيلعبو على الواجهتين بجوج على حسب الماتش كي غادي ، الشيء لي كيخليهم صعيب يخسرو و كيماركيو فأي ماتش. طريقة بناء الفرقة ايضا عاونات ، ارتيتا لعب على الجانب البدني و عمر الفرقة باللعابة الطوال باش ميتكعكعش ضد الكبير و الصغير ، فنفس الوقت سهلات الحياة على نيكولاس خوفير لي عندو تجارب ناجحة مع مانشستر سيتي و برينتفورد باش يخدم مع لعابة طوال و صحاح.

ary_Arab

Football B'darija - فوتبول بالداريجة

ف سن 32 ، مازال الأرقام القياسية كاتطيح بحال اوراق الشجر بين يدين ملك ليفربول مو صلاح. البارح حطم رقم واين روني ك أكثر لعاب ساهم ب التهديف والصناعة فنفس الماتش ف الدوري. محمد صلاح كلا سيمانة وكلا ماتش تايزيد يحشم بإدارة الريدز اللي مازال ما عفا عليهم الله يقدمو ليه كونطرة جديدة.

ary_Arab

Football B'darija - فوتبول بالداريجة

محمد صلاح و عمر مرموش كايتربعو على عرش الكورة الأوربية 👑 الثنائي المصري هوما اللاعبين الأكثر تأثير ف الدوريات الخمس الكبرى ب 21 مساهمة لاسطورة ليفربول و 20 مساهمة للنجم الصاعد لانتراخت فرانكفورت.

arb_Arab

Football B'darija - فوتبول بالداريجة

باقي عاقل فاش تعلن رسميا ماريسكا مدرب تشيلسي بزااااف ديال الهضرة و بنادم كيضحك على هاد التعيين و باللي هو مدرب معندوش خبرة باش يقود فرقة بحجم تشيلسي و الضغط اللي غادي يأثر عليه خصوصا مع كمية النجوم و أنه صعيب يتحكم ف السكواد كامل بحكم كمية اللاعبين اللي عندو . ماتش من ورا ماتش بين العكس ديال الهضرة خصوصا من ورا ماتش مانشستر سيتي فاش خسرو و خرج غوارديولا قال باللي ماريسكا المدرب المناسب للتشيلسي و غادي يدير معاهم خدمة كبيرة . ها هو حاليا ف مراكز الصدارة و مبعيدش بزااف على ليفربول و غادي مزيان ف الكونفيرنس ليغ . قليل من التقدير لماريسكا اللي جا ف ظرفية صعيبة بزااااف و دار خدمة نقية 💙

ary_Arab

Football B'darija - فوتبول بالداريجة

- الكلاسيكو ضد البارصا. - الخرجة د الأنفيلد ضد ليفربول. - الخرجة د سان ماميس ضد بلباو. ثلاثة الماتشات هما الأهم للفرقة ف بدية الموسم ، الكلاسيكو باش يربحو 3 بوان ضد الغريم ، الخرجة د الأنفيلد باش يرجعو الامل فالتأهل للدور الجاي مع 8 لولين ، الخرجة د سان ماميس باش يحافظو على فرصة التصدر فالماتش المؤجل. ثلاثة الماتشات و أداء كارثي ل مبابي واحد ينسيك فلاخر ، مبابي جا للفرقة باش يكون النامبر وان و هاد النوعية د الصفقات مخاصكش أبدا تصبر عليها ، زيرو حضور ل اللاعب فالماتشات الكبار و مكتبانش ليك ابدا اللمسة ديال واحد ب قيمة كيليان مبابي ، لعب كتسعود و لعب كجناح و خدا حرية فيني فالجناح و والو خونا مكينش. مكرهتش شي اراء من عندكم على هاد البلان.

ary_Arab

Football B'darija - فوتبول بالداريجة

أحسن لعاب فالعالم.

ary_Arab

Football B'darija - فوتبول بالداريجة

تخيل معايا اصاحبي ، بديتي كرة ف 1985 و فالعام 23 ليك مع الميلان يصادف انك غادي تخرج لملعب الإمارات و غادي تلعب كظهير ايسر.. بعمر الأربعين و فعام 2008 ، غادي يكون من رجال الماتش ضد واحد من اقوى النسخ الهجومية ف ارسنال و غادي يكون من ضمن الفريق لي غادي يجيب كلين شيت مساهما كظهير ايسر و تا كقلب دفاع فالنص الساعة الأخيرة من الماتش. كيفاش بنادم ولا كيتجاهل مالديني بسهولة فاش كيحط افضل المدافعين لي شافهم هو شيء مهين ، تخيل لعاب كتر من 15 عام و هو بنفس النيفو تقارنو ليا مع الخيشpيش لي ماعندهمش تا خمس سنين فالنيفو العالي..

ary_Arab

Football B'darija - فوتبول بالداريجة

يلاه بداية شهر 12 وديجا رافينيا وصل ل 26 مساهمة فكل المسابقات، و تجاوز أرقام ديال الموسم الماضي كامل اللي يلاه دار فيها 23 مساهمة، و الموسم اللي قبل الي دار فيه 21 مساهمة . يحسب لهانزي فليك أنه قدر يعيد توظيف رافينيا بطريقة خلاتو ينفجر لحد الساعة و أكيد يلا بقى هكا مغنوصلو شهر 2 تا يكون جمع ارقام الموسمين القادمين. من لاعب كان أغلبية المشجعين كيتمناو يخرج و يتباع الى لاعب من أكثر اللاعبين اللي هازين الفرقة على كتافهم . "رافينيا بيخير برشلونة بيخير " .

ary_Arab

Football B'darija - فوتبول بالداريجة

جيورجيو كيليني : " ايسكو كان هو اللاعب لي ضرب لينا كلشي ف زيرو و هرس الخطط ديالنا ، كان مستحيل توقفوا فداك الماتش " " كان كيخلق فرص من الليمن ، الوسط و من الليسر ، مكانتش المأمورية ساهلة علينا بتاتا باش نوقفوه " ايسكو مع اسينسيو و فاسكيز كانو الشمعات لي جابو العصبة ف 2017 و خلاو الريال تلعب احسن كورة ليها و تربح العصبة لي كانت مستحقة 100% ، ايسكو هاد لعام كان كيخرج العسل و خلا الفرقة كاملة تخرج العسل.

ary_Arab

Football B'darija - فوتبول بالداريجة

من بعد ما تسلسلات اخبار عديدة فالفترة اللي فاتت على إمكانية حدوث صفقة القرن ف عالم الكورة بانتقال النجم البرازيلي فينيسيوس من الريال للدوري السعودي عام 2026 ، جا الصحفي الفرنسي رومان مولينا البارح بتفاصيل جديدة و تطورات مثيرة عرفها هاد الملف مؤخرا.. حسب الصحفي الفرنسي ف التواصل بين إدارة الريال و الإدارة السعودية مانقاطعش من عدة أشهر و حتى بين الإدارة السعودية و محيط اللاعب اللي تايحاولو يأثرو على قرار فينيسيوس اللي متعلق جدا بالريال و خاصة ب الرئيس فلورنتينو بيريز اللي عندو معاه علاقة خاصة تقدر تتوصف بالابوية... و واخا هادشي بيريز وبالخصوص بعد انتداب مبابي ماعندوش مانع شخصيا فانو يفرط ف فينيسيوس ابتداء من 2026 ولكن مقابل صفقة غير مسبوقة تقدر توصل ل رقم فلكي كايوازي المليار دولار أمريكي!! اما بالنسبة للاعب ف مازال لحد الساعة الحلم ديالو الاستمرار ف أوربا وفالريال بالأخص.. و يتبع الحلم ديالو ف الحصول على البالون دور اللي ضاعت من بين يديه هاد العام لصالح رودري.. ولكن محيط اللاعب اللي الريق ديالو تايسيل بسبب الأموال الهلامية اللي حاطاها المملكة فوق الطبلة تايلعبو ليه فعقلو واستغلوا فهادشي كل ما جرا بعد حفل البالون دور و الاتهامات للاتحاد الأوربي ب العنصرية وتايقولو ليه باللي ف أوربا ماتايحملوكش وماتايحتارموكش و باللي السواعدة غايديروك فوق الراس ماديا ومعنويا بل و ناويين يصايبو ليه مؤسسة خاصة ضد العنصرية يصرفو عليها ويكون هو واجهة ديالها و مشاو دواو ليه تا معا الاتحاد البرازيلي اللي أكد ليهم ان فينيسيوس فينما لعب فالسعودية ولا ف جزر المالديف غايبقى اساسي فالمنتخب الوطني وهادشي كامل بهدف انو يقنعو اللاعب يبدا يتحرك ف الاتجاه السعودي وعلاش لا ينظم للدوري السعودي انطلاقا من الموسم الجاي!!

ary_Arab

Football B'darija - فوتبول بالداريجة

ب بيت ناثان تيلا ، ليفركوزن كيقصيو بايرن من وسط آليانز أرينا من ثمن نهائي كأس ألمانيا. بايرن لعبو تقريبا الماتش كامل ناقصين من بعد طرد مانويل نوير.

ary_Arab

Football B'darija - فوتبول بالداريجة

بيت و اسيست ل بلال الخنوس ف أول ماتش للمدرب الجديد رود فان نيستروي مع ليستر. الروينة و البلبالة.

ary_Arab

Football B'darija - فوتبول بالداريجة

بلال الخنوس و أول مساهمة ف البرمييرليج ب أسيست ناضي ل فاردي ضد وست هام.. بلال ضرب الخط ديال وست هام ب pاس واحد ، فاردي قرا اش غيدير و هرب تاهو فالوقت الصحيح ، لو تعطل غي شوية كان فاردي غادي يكون اورجو و لكن هدا هو الصانع الحقيقي لي كيطلق pاس فالتوقيت المناسب.

ary_Arab

Football B'darija - فوتبول بالداريجة

البارصا كترجع ل طريق الإنتصارات بعد فترة ماشي قليلة دوزوها ديال التعثرات.. رافينيا اتبت مرارا و تكرارا أنه الرجل الأول فالفرقة ، هاد الموسم دعم المجهود البدني لي كان كيدير بدون كرة و زاد عليه المساهمات المباشرة خرجات لينا نسخة مرعبة و لعاب كيساهم ف كل مباراة.

ary_Arab

Football B'darija - فوتبول بالداريجة

حبيبنا سام مرسي عاوتاني داخل بالشارة العادية ف الجولات لي كتخصصهم البرمييرليج باش تدعم دوك لي ماكيتسماوش. بالرغم من الانتقادات ، سام محافظ على المعتقدات ديالو و تا ايبسويتش محتارمين القرار ديالو وما عاقبوه ما والو.

ary_Arab

Football B'darija - فوتبول بالداريجة

الياس بن صغير أفضل لعاب هاد الشهر ف فرقتو موناكو . مجهود كبير و نيفو عالي ما شاء الله كيقدمو إلياس هاد العام ، الهضرة اللي خرجات مؤخرا أنه فراقي كبار ف أوروبا عينيها عليه ماجاتش من فراغ.

ary_Arab

Football B'darija - فوتبول بالداريجة

مزراوي لاعب الشهر ف مانشستر يونايتد ♥️ جائزة جد مستحقة بالنظر للدور الكبير اللي كيلعب فأي بوسط كيطلب منو المدرب و اللي مدحو أموريم ما مرة ما جوج و الجمهور اللي كيشوف فيه من أبرز صفقات النادي ف السنين اللخرة

ary_Arab

Football B'darija - فوتبول بالداريجة

التصنيف ديال الأندية المشاركة في اول نسخة من مونديال الأندية بشكله الجديد. الوداد البيضاوي فالمستوى الثالث رفقة الهلال السعودي و الاهلي المصري و بوكا جونيور الارجنتيني . الريال، البايرن، السيتي و باريس في المستوى الأول فيما أندية الانتر، اليوفي، تشلسي واتلتيكو مدريد فالمستوى الثاني . انتر ميامي بنجمه ليونيل ميسي فالمستوى الرابع و الاخير رفقة العين الإماراتي . القرعة غتدار نهار الخميس الجاي فمدينة ميامي الأمريكية على الساعة السابعة مساءا بالتوقيت المغربي .

arb_Arab

Football B'darija - فوتبول بالداريجة

لا شك أنكم عرفتو الحادثة اللي وقعات فمبارة القمة بين الانتر و فيرونتينا، واللي عرفت سقوط اللاعب الايطالي إدوارد بوفي . اليوم اللاعب خرج من غرفة العناية المركزة و داوه لقسم أمراض القلب فين غيدوز الايام القادمة و غتدار ليه عدة فحوصات لمعرفة السبب الحقيقي اللي أدى إلى النوبة القلبية . حسب بعض الصحف غيتم تعليق الرخصة الرياضية للاعب حتى تسالي الفحوصات ، يذكر أن ايطاليا عندها بروتوكول صارم في مثل هاد الحالات إلى درجة أن اللاعب الدنماركي ايريكسن ماقدرتش يلعب فإيطاليا فين حين تم السماح له بمزاولة كرة القدم في البرميرليغ .

arb_Arab

Football B'darija - فوتبول بالداريجة

بعدما تفرغعات رمانة العملاق الفرنسي أولمبيك ليون أمام الملأ، و ولا المشهد الكروي اجمع قدام ما يمكن يتوصف ب أكبر بلاك فرايداي ف السوق ديال الكورة.. أعين الاندية الأوربية كلها ، بل وحتى بعض الاندية الخليجية كاتهافت على نجوم النادي اللي متوقع يفرط فيهم ب اسعار منخفضة فالميركاتو الشتوي الجاي باش يتمكن يفك جزء من المتاعب ديالو المادية وعلى رأسهم ريان شرقي و توليسو و النيجيري غيفث اوربان، ولكن لا كان شي لاعب ليون غايتمسك بيه لاخر رمق وماغايفرطش فيه بالساهل ف اكيد غايكون الجوهرة الشابة ماليك فوفانا... الشاب الدولي البلجيكي ذو ال 19 ربيعا تعاقد معاه ليون ف يناير الماضي قادما من لاغونتواز البلجيكي بمبلغ قياسي بالنسبة للفريق وصل لحوالي عشرين مليون يورو ، و سرعان ما فرض راسو ف كتيبة المدرب بيير ساج وكان من الأسباب الرئيسية لصحوة ليون نهاية الموسم الفايت.. وهاد الموسم أيضا فرض ماليك بلاصتو ف التشكيلة الرسمية للنادي رغم المنافسة الكبيرة ف خط هجوم ليون اللي عزز صفوفو بلاعبين ف مستوى عالي ف مركز الجناح بحال السعيد بنرحمة و ويلفريد زاها و خلى كبار الاندية الأوربية ك ارسنال وليفربول يكلفو الكشافة ديالهم يتابعو الخطوات ديالو و توج أيضا التألق ديالو بداية الموسم بلعب اول مباراة دولية ليه بقميص المنتخب البلجيكي ف أكتوبر اللي فات.

ary_Arab

Football B'darija - فوتبول بالداريجة

ضرب ليفربول ب ثلاثة ف الانفيلد ، كلشي كان كيرشح ليفركوزن باش يربحوه ف الفينال مشى ضغط عليهم رجل لرجل مافاتوش نص التيران ، كل موسم كيتباعو ليه على الأقل جوج من ركائز الفريق و الموسم لي موراه كتلقى الفرقة باقا فنفس النيفو ان لم تكن احسن و كيرد لعابة كيتعتابرو عاديين لركائز و الساس دالفرقة. مع طوب 8 ف دوري الأبطال ، مقاتل مع بنادم على الصدارة د الكالتشيو ، دور 16 فالكاس ضد تشيزينا.. موسم كبير كيقدمو الكبير غاسبيريني ، الإستمرارية ديالو موسم مور موسم و الطريقة كيفاش دخل اتالانتا مع الكبار راه حاجة تتقرا ف المعاهد.

ary_Arab

Football B'darija - فوتبول بالداريجة

الدولي الاوزبكي عبد القادر خوسانوف غايكون بلا أدنى شك ف قلب معركة حامية الوطيس فالميركاتو الشتوي الجاي بين عديد الاندية الأوربية خاصة أندية الدوري الانجليزي.. المدافع الشاب ولد 2004 تألق بشكل لافت منذ الموسم اللي فات معا نادي لانس ، و لفت أنظار تشيلسي و توتنهام اللي حاولو يتقربو من محيط اللاعب استعدادا لتقديم عروض رسمية للفريق الفرنسي.. ولكن ما بدا الاهتمام الحقيقي ب اللاعب الا فالشهر اللي فات بعدما دخل نادي لانس ك عديد الاندية الفرنسية ف أزمة مادية خانقة غاتفرض عليه قسرا يتخلى على بعض الركائز ديالو اللي عندها قيمة تسويقية عالية و خوسانوف حتما على رأس هاد القائمة.. و من تم دخلات أندية عديدة أخرى على الخط بحال باري سان جيرمان و نيوكاسل اللي الصحافة الإنجليزية كاتقول انو مستعد يدفع 25 مليون يورو لاستقطاب النجم الصاعد لصفوف كتيبة ايدي هاو.

ary_Arab

Football B'darija - فوتبول بالداريجة

هذا اللي ف الصورة تايلر يونغ لعاب فريق بيتربوروه الإنجليزي عندو 18 سنة المفارقة العجيبة هو أنه فرقتو غادي تلعب ضد إيفرتون ف الدور الثالث من كأس للاتحاد الإنجليزي وهي نيت الفريق اللي كيلعب فيه آشلي يونغ الوالد ديالو و هادي من المرات القليلة باش أنه لعاب يلعب ضد الإبن أو الأب ديالو ف بطولة رسمية

ary_Arab

Football B'darija - فوتبول بالداريجة

سام مرسي خدا قرار ف راسو و ماتنازلش عليه ، كان يمكن يتداعي الإصابة و يهني راسو من الصداعات و لكن دخل للتيران بحال السبع بالشارة العادية كالاستثناء الوحيد فالدوري.. ايبسويتش يستاهلو كل خير تاهما احتارموا قرار اللاعب و ماعكسوش معاه ، الصحافة الانجليزية ناضت باش تنوض المشاكل كتجبد للعابة الضواسة القدام ف محاولة باش تاتر على السمعة ديالو بمساعدة من الانجليزيين لي هايجين و ماعجبهمش اش دار اخونا في الله. ماشي بعيد تلقى صافرات الاستهجان تابعاه فالماتشات الجاية فين ما عتبات رجلو و لكن ربي كبير وحنا بدورنا مغاديش ننساو ليه هاد الموقف.

ary_Arab

Football B'darija - فوتبول بالداريجة

استون فيلا ما ربحوش فآخر 8 الماتشات و خسرو ضد الكبير و الصغير.. الفريق لي كان غادي مزيان ف دوري الابطال و مع اللولين فالدوري فبداية الموسم دبا ما بقا غادي مزيان لا هنا لا هنا ، هدا هو المشكل لي كيعانيو منو الفرق لي عندها سكواد على قد الحال هو انه ماكيقدروش يوازنو بين الدوري و العصبة. الفرقة مقبلة على ماتشات فالمتناول فالدوري لي تقدر تعاونهم يطلعو فالترتيب بالاضافة لعودة شي لعابة باش تحسن شوية من عمق التشكيلة و يعطيو للفرقة حلول ماكانتش قبل.

ary_Arab

Football B'darija - فوتبول بالداريجة

🧑‍🦯

zho_Hans

Football B'darija - فوتبول بالداريجة

من بعد الإصابة ديالو فماتش ميلان قبل شهر تقريبا. اليوم رجع تشواميني لتدريبات ريال مدريد، واصبح متاحا للمدرب انشيلوتي فالمعركة القادمة بالسان ماميس نهار الاربعاء .

ary_Arab

Football B'darija - فوتبول بالداريجة

واحدة من أكثر الحوايج اللي كتخلي الجمهور ميتبعش الماتشات و ياخد فكرة على اللعاب و الأداء ديالو ف الملعب هو بعض الصفحات و التحليل المبني على المواقع الخاصة بالتقييمات . مثال على هضرتي هو برونو فيرنانديز واحد من أكثر اللعابة اللي كيصنعو الفرق ف الثلث الأخير ديال الملعب و كيفاش كيقدر يدير التحول بالكرات المباشرة و الطويلة واخا كتكون صعيب تدوز , ولكن كياخد القرار باش أنه يلعبها حيث عارف أنه غادي يدير الخطورة . بزااف ديال الناس كيحكمو عليه أنه لعاب عشوائي ( غير كيشير ف الكواري ) و لكن نوعية برونو قليلة بزاف حيث أغلب اللعابة كيلعبو على المضمون و نسبة التمريرات واخا تكون ف نصف الملعب ديالو عكس برونو و النوعية ديالو اللي كتاخد الريسك ديال التمرير و اللعب المباشر .

ary_Arab

Football B'darija - فوتبول بالداريجة

بعدما تعرفنا البارح على آخر فريق غا يمثل أمريكا الجنوبية ف كأس العالم للأندية وهو نادي بوتافوغو البرازيلي... كتتاجه الانظار لقرعة المنافسة العالمية في حلتها الجديدة نهار الخميس الجاي بإذن الله... فهاد الإطار... نادي الوداد الرياضي مالقاش اختيار أفضل من أنو يسند شرف تمثيل النادي فهاد الحفل الا لخيرة ما انجبته مدرسة الفريق في شخص الأسطورة الحية نور الدين النيبت.

arb_Arab

Football B'darija - فوتبول بالداريجة

محمد صلاح : " كنت داير ف البال ان هدا يقدر يكون اخر ماتش ضد مانشستر سيتي ف الانفيلد ، كنحاول نستمتع بكل دقيقة هنا ، كنتمناو نربحو البرمييرليج و غادي نشوفو اش غادي يطرا " ضغط كبير كيشكلو محمد صلاح على إدارة ليفربول باش تعطيه عقد طويل ، غادي نشوفو هادشي فين غادي يخرج.

ary_Arab

Football B'darija - فوتبول بالداريجة

بعدما ضرب الريال اداء و نتيجة ، ارني سلوت كيعاود نفس الكرة ضد مانشستر سيتي اليوم. ماتش ماعاناوش فيه غاع ، مانشستر سيتي واخا كون زادوهم تسعين دقيقة اخرى مكانوش غادي يماركيو. ليفربول هجمو بشراسة صنعو فرص بالملي و دافعوا ككتلة وحدة و سدو جميع البيبان على هجوم السيتي لي مداروش محاولات كليا. الماتش الجاي ؟ رحلة صعيبة للسانت جيمس بارك و لكن الهدف واضح هو يجيبو رباح من فم السبع باش يكملو على هاد الفورمة و يخليو المنافسين يبقاو يتسناو التعثر ديالهم لي مبغاش يجي!

ary_Arab

Football B'darija - فوتبول بالداريجة

بغض النظر على كيفاش غادي تسالي الكاريير ديالو ، غيبقى الأنفيلد شي حاجة واحلة ل غوارديولا فالحلاقم ، تيران ماقدرش يفرض فيه راسو و ديما كيستسلم ل ضغط ليفربول و كيبان بلا حلول. مانشستر سيتي عندهم الزهر خرجو خاسرين غي ب واحد فالميطا اللولة ، شلال من الفرص من ليفربول فالمقابل سيتي ما فاتو نص التيران تل الخمس الدقائق الأخيرة من الشوط.

ary_Arab

Football B'darija - فوتبول بالداريجة

المانيو كيربحو ب 4 الأهداف د الفرق بعد ثلاثة الماتشات فقط من مجيء اموريم ، هادشي ماعمرو ما طرا فاش كان تين هاغ مدرب للفرقة.. باقي خاص الخدمة و لكن على الاقل كيبانو منظمين دبا و ماكيبريسيوش بطريقة عشوائية كي ما كانو مع تين هاغ ، الخطوة الأولى لأموريم هي ينظمهم فالتيران عاد نشوفو داكشي لاخر مع الوقت.

ary_Arab

Football B'darija - فوتبول بالداريجة

من نهار خرج فيه جون اوبي ميكيل و انتاقدو ف العلن و هو داير عقلو ، من غير الكرة لي كيلعب و كيفاش كيعتابروه صحابو كوسيلة باش يطلعو بكورة و يحلو الخصم ، دبا ولا كيحط الكرة فالشبكة ايضا و ما خلا ل بنادم منين يدوز ليه .

ary_Arab

Football B'darija - فوتبول بالداريجة

اراوخو رجع للتدريبات الجماعية هاد الصباح و قريب غادي يكون مع الفرقة ف الماتشات.. اراوخو غادي يخفف الضغط شوية على كوبارسي و اينيغو ، ايضا كيبقى عنصر مهم ف السيستم بحيث هو مزيان ف تغطية المساحات وكيعوض التمركز ديالو ب السرعة و القوة بحال شكل فان دي فين مع انجي توتنهام.

ary_Arab

Football B'darija - فوتبول بالداريجة

اي حاجة دارها فليك هاد لعام خاصها تحسب على انهم دارو شي حاجة ماكانتش متوقعة باش ميتظلمش ف اول موسم ديالو و يتنسى هاد الخير كامل لي دار.. اعتبار البارصا انه مرشح لدوري الأبطال + الليغا ب مجموعة من الشباب غي حيت شافو الفرقة دارت بداية قوية هو هدف غير منطقي و يقدر يخلي واحد سوء تفاهم بين الاهداف لي حاطاها الفرقة و احلام الجماهير.. المنافسة على الليغا تل اخر رمق + الذهاب لأبعد نقطة ممكنة و منطقية فدوري الأبطال هادو هما الأهداف لي خاص يكونو مسطرين و هادشي اش خاص يكون المشجع كيتوقع ، أي حاجة كانت فوق هادشي غادي تكون فوق الشبعة و اي حاجة تحت من هادشي هو المتوقع اصلا.

ary_Arab

Football B'darija - فوتبول بالداريجة

حمرة ف أول 30 ثانية من الماتش ف فينال كوبا ليبرتادوريس بين بوتافوغو و اتليتيكو مينيرو ههههههههههههههههههههه عالام و الله

arb_Arab

Football B'darija - فوتبول بالداريجة

بالنسبة ليا ، المرشح الأول للفوز ب الدوري الانجليزي ماشي هو ليفربول و ماشي هو مانشستر سيتي بل هو ارسنال.. ارسنال بكامل السكواد صعيب تربحهم حيت هما افضل فريق منظم تكتيكيا بين فرق النخبة ، يقدبو ينعسو اللور بحال برايم سيميوني، اليغري و يهجمو من جميع الجوايه بحال غوارديولا السيتي ، يبريسيو القدام بحال برايم كلوب مع ليفربول.. لي كان خاصهم هو اللعابة ديالهم يحسو بالمسؤولية و ساكا فشكل هاد العام لا من التصريحات ولا الشخصية ديالو داخل التيران ، كلشي كيضحك على الفرقة لكن الكل كينسى انهم باقين دراري صغار ما فاهمين والو فالدومين و عاد قالو بسم الله ف الكرة ، الشخصية كتكبر مع كبر السن و التجارب و هادشي لي عاشتو ارسنال فهاد العامين الاخيرة فخسارة اللقب تل الامتار الأخيرة ضد مانشستر سيتي.. علاش كنقول هادشي ؟ حيت الفرقة حيدات عليها ستامفورد بريدج ، الإتحاد ، الفيلا بارك ، سانت جيمس بارك ، توتنهام ستايديوم فالوقت لي كانت كتعيش فيه الفرقة اكفس فتراتها ، اش طرا ليهم فالتحكيم و الإصابات هما السبب الوحيد علاش مامتصدرينش و كنتوقع يديرو واحد السيري طويلة ديال الإنتصارات لا ماخرجش شي بلان من جنب.

ary_Arab

Football B'darija - فوتبول بالداريجة

فاش كنبقا نكثر الهضرة على شي لعاب عرفني ماكندويش من فراغ ، غاع دراري لي كينتاقدو ساكا و ماكيصنفوهش على الاقل مع تلاتة اللولين ف مركز الاجنحة هو شيء راجع لأنه ماكيساهمش بزاف و لكن ماكيراعيوش ان اللاعب كيلعب جناح الخط و كيراجع يدافع كظهير و ملتازم بزاف. كل عام كيخرجو لعاب جديد يقارنوه معاه ، ساكا هو اكثر جناح استمرارية فالاداء و كيتحسن عام على عام و كيطلع معدل المساهمات ديالو. الرجعة ديالو مور الزغلة د بينو اليورو 2021 و هو عندو 19 عام و شبع سبان حاجة كبيرة بزاف ، حاجة استغرق فيها سانشو و راشفورد بزاف الوقت و مزال كيعانيو منها.

ary_Arab

Football B'darija - فوتبول بالداريجة

التير من برا الكاري..

arz_Arab

Football B'darija - فوتبول بالداريجة

اليوم مغاديش نبداو السبت الممتاز ب البرمييرليج و لكن هادشي ماكيعنيش بلي ما كاين مايدار.. البارصا ف مواجهة ضد لاس بالماس مع 14h00 ، ماتش باش ترجع فيه الفرقة لسكة الإنتصارات فالليغا ضد خصم قدر يجيب نقطة ف بدايات الدوري ضد الريال. شي حاجة من غير الرباح را مامقبولاش ، مكنظنش انهم غادي يعانيو و لكن الماتش خاص يدخلو ليه بالجوع اللازم لي مايخليهمش يديرو الماتش ف كرشهم و يصعبو عليهم المأمورية.

ary_Arab

Football B'darija - فوتبول بالداريجة

كارثة جديدة كيديروها الانجليز ف التحكيم ، حكام الفار دارو الخط لي اتبت ان البيت صحيح و طلعو ف النقل بلي را ارشر اونسايد و خونا ماشي اورجو و لكن الحكم الرئيسي قال بلي اوفسايد.. كنتسنى ب فارغ الصبر نشوف الفيديو لي كيتلاح ف المحادثة بين الحكم الرئيسي و الفار هههههههههههههه واش خونا اونسايد سمعها اوفسايد ولا الله اعلم. قرار جديد كياثر على ساوثهامبتون لي كيعاني ف الترتيب ، لو تحسب البيت كان غادي يعطيهم التفوق ضد برايتون و ها هما دبا مقاتلين على تعادل و شوف تشوف

ary_Arab

Football B'darija - فوتبول بالداريجة

كوناطي مشى ستة سيمانات ، ضربة موجعة ل ليفربول ف فترة غادي تكون حاسمة غيلعبو فيها ماتشات صعاب ضد مانشستر سيتي ، نيوكاسل ايفرتون و توتنهام برا التيران! التوش خاص يدير واحد step up و يتعلم من كيليهير ، هادي فرصة كوانساه و غوميز باش يتبتوا راسهم را يعول عليهم تاهما.

ary_Arab

Football B'darija - فوتبول بالداريجة

البارح ف ماتش موناكو و بنفيكا ، اللعابة دخلو بحال العادة يسمعو النشيد ديال دوري الأبطال، الحارس الاوكراني تروبين غادي ينقز الروسي غولوفين و مغاديش يسلم عليه بسبب اش طاري بين الدولتين.. هاد الحدث شفناه ف التنس و بزاف الرياضات الاخرين و لكن هادي اول مرة يمكن نشوفوها فالكرة ف حدث كبير بحال دوري الأبطال. اش بان ليكم فهاد البلان؟

ary_Arab

Football B'darija - فوتبول بالداريجة

جمال موسيالا فاش كان صغير و تلاقا مع اللعابة د تشيلسي خارجين من التدريبات ف 2012 : " مشيت عند اندري شورلي هو لول ، تا را كنت ضاسر مشيت قصدت الالماني ، شديت تيليفون و قلت ليه " عافاك ، اندري ؟ عافاك." عرفت ديك ساعة بلي عيقت و لكن ماتسوقتش ، ديك التصويرة كانت بحال الذهب بالنسبة ليا ، فاللخر صدقت مصور مع دروغبا ، تيري و بزاف النجوم اخرين . كان داكشي بحال بوكيمون. " تا را دافيد لويز تاهو تصورت معاه فنهار اخر هو و هزارد ، الواليد تاهو عاوني باش نتصور مع تيري ، باقي عاقل كان قصدو و قاليه " كابيتان ، نقدر ناخد انا و ولدي تصويرة خفيفة معاك ؟ "

ary_Arab

Football B'darija - فوتبول بالداريجة

ثلاثة الجولات على النهاية و بدات شوية كتبان الملامح ديال 8 لولين لي غيدوزو نيشان، كاين لي مزال مخبي السرعة النهائية و كاين لي غرق و هو كيحلم بلي مزال باقي اللعب.. ليفربول دازو نيشان بنسبة كبيرة ، الجولة الجاية غادي توضح لينا الصورة اكثر على شكون لي غادي يبقا مع ليفربول و شكون غادي يهبط من طوب 8. اتالانتا x ريال مدريد ، ارسنال x موناكو ، ليفركوزن x انتر ، دورتموند x برشلونة ، يوفينتوس x مانشستر سيتي ، لايبزيج x استون فيلا. جولة غادي تكون مفصلية للوضعية ديال الفراقي ديال طوب 8 بحيث غادي يلعبو ضد بعضياتهم و تا الملاحقين معنيين بالأمر. توقعاتي ؟ ليفربول البارصا انتر ارسنال بايرن هادو ب خمسة غالبا فالطوب 8 ، اتالانتا ف كن او لا تكن ضد البارصا و الريال ، لمهيم زيد تلاتة من عندك و لي غالبا غادي يكونو مفاجئات.

ary_Arab

Football B'darija - فوتبول بالداريجة

ليفربول و الفورمة لي شادين خاصها تتدعم ف سوق الانتقالات الشتوية ب شي كاسور بعقلو ، الإدارة خاصها تسد ملف ديال فان دايك صلاح و ارنولد و تقصد تشوف اش كاين فالسوق باش مايوقعش ليهم بحال داك العام. كاسور غادي يخلي الفرقة تلعب ب طرق مغايرة و على حسب الماتشات بلا مايعانيو و منها نيت يزيدو من عمق التشكيلة. الوضعية لي فيها ليفربول دبا كيحلم كلشي يتواجد فيها و لكن مزال ما دارو فالطاجين ما يتحرق و تابعاهم الخدمة و السوفل على قبل السرعة النهائية.

ary_Arab

Football B'darija - فوتبول بالداريجة

" و في الليلة الظلماء يفتقد البدر "

arb_Arab

Football B'darija - فوتبول بالداريجة

البرهوش كيطير و عندو ديك الروح لي كيموتو عليها انجالزة و جمهور الانفيلد ، ليفربول وجدو الخلف ديال ارنولد و غادي يصيفطوه دبا عن ظهر قلب.. ميوصلش لأرنولد فالتمريرات و اش كيوفر هجوميا و لكن القتالية ديالو و الشراسة لي كتخليه يمشي مع اي ثنائية هي الروح ديال ليفربول واخا باقي صغير ، كيعاون مزيان القدام و كيلصق اللعاب ديالو.

ary_Arab

Football B'darija - فوتبول بالداريجة

كانت باينة ان ليفربول غادي تكون ليهم الغلبة ف الاستحواذ و تسيير الماتش و صناعة الفرص و لكن ملي ماترجموش هادشي لأهداف هي والو.. هاد الشيء مابغاتش تتعلم منو ليفربول ، ان ضد ريال مدريد لا خليتيهم فلماتش را من والو يندموك على النهار لي تزاديتي فيه. باقي الماتش مفتوح على الجانبين بجوج ، الإشكال لي عند ريال هو ماعندهمش داك اللعاب لي كيطلق الباس الأخير و ضيعو بزاف ديال التحولات كان فيها وسط ليفربول مترع .

ary_Arab

Football B'darija - فوتبول بالداريجة

سمعني مزيان ، ريال مدريد ديما كانت كتوقف على اللعابة الكبار ف بحال هاد الماتشات الحاسمة و ضد خصوم بحال ليفربول ف الأنفيلد ، رونالدو دوز ياماتو ، مشى رونالدو و بنزيما تقدم و ما بخل على الفرقة ب تا وزة ، مشى بنزيما و خدا فينيسيوس العرش.. ما كاين تا سبب يخلي مبابي يصمكها اليوم ، ماتش يقدر يقلب ليه الكاريير ديالو مع الريال رأسا على عقب و تنسي الرياليين ف غاع دوك الماتشات لي قبل و لي خذلهم فيه ، مغاديش يكون الأمر بالسهل خصوصا قدام واحد من افضل المدافعين فأوروبا فان دايك و كوناتي و لكن تعودنا على اللعابة الكبار كيكبرو فالماتشات الكبار و مبابي اتبت راسو فهادشي ما مرة ما جوج. تقدر تكون هادي الفرصة الأخيرة ل ريال مدريد باش يدوزو مع 8 لولين و يرجعو يوريو ل بنادم اش كيسواو قدام اكثر فرقة شادة الفورمة من لي بدا الموسم.

ary_Arab

Football B'darija - فوتبول بالداريجة

ليفربول و ريال مدريد قدمو لينا ماتشات كبار فهاد السنوات الأخيرة ، ليفربول كيعتابرو ريال مدريد بحال شي شوكة ف حلقهم مابغاتش تسرط و بقات دايرة ليهم الإيريرا.. من جهة اخرى ، ريال مدريد كيعتابر ليفربول ك داك الخصم لي ديما كياخد الأفضلية عليهم فالتحكم فلماتش و لكن بالألطاف كتخرج ريال مدريد رابحة بحال الشعرة من العجينة ف كل مرة.. تا واحد فيهم ما كيبغي يلعب ضد لاخر ، بجوجهم كيتكرفسوا و حنا لي كنتبرعو ، مقبلين على ماتش كبير كيما عودونا.

ary_Arab

Football B'darija - فوتبول بالداريجة

انتقادات كثيرة على جيوكيريس بعد مواجهة غابرييل و ساليبا ، الإحصائيات كتشير الى أنهم ربحو غاع الصراعات تقريبا لي دارو معاه و الكثير خداها فرصة باش يقول على اللعاب منفوخ بالرغم من انه ماتفرجش فلماتش.. اول حاجة ، العادي هو أن ساليبا و غابرييل ياخدو الافضلية ضدك فالمواجهات الثنائية ، مزال ماشفت هاد المهاجم لي عذبهم و هدا راجع ايضا للمنظومة الدفاعية القوية لي بناها ارتيتا. جيوكيريس مكانش سيء لبارح ، كان كيخرج يدور كورة و دار شي تسديدات قوية كانو يدخلو للشبكة مرتاحين فماتش اخر ، التسعود لي مكيديرش محاولات فهاد الظروف هو لي تنتاقدو اما جيوكيريس دار لي عليه ، ارتيتا و المهتمين شافو داكشي لي باغين يشوفو فحالة كانو باغين يشريوه فالصيف.

ary_Arab

Football B'darija - فوتبول بالداريجة

كنت قلت ف واحد البوسط فالفترة السيئة ديال أرسنال ان ماعندهمش داك الميكس بين اللعابة التقنيين و البدنيين فالتشكيلة الشيء لي كيخلي الفريق يبان منعدم و ماعندوش حلول فاش كيتحط قدامو البلوك.. كلشي كيشوف ارسنال رجعات كتربح بنتائج و كيقول أن بدون شك السبب غير العودة ديال اوديجارد ، لكن الحقيقة ان تيمبر مشعل العافية و داير واحد التفاهم كبير مع ساكا و اوديجارد بالرغم من الماتشات القلال لي لعبهم معاهم فداك القنت. ارتيتا كان كيكالي بيه لا غير فمركز الظهير الأيسر الشيء لي كيخليه يبان محدود شوية و لكن اللاعب ف ليمن كيتمتع بقدرات كبيرة من دريبل ، فانت و دعم بدون كرة و حتى الجري بالكرة و الاهم انه دفاعيا واعر و كيلصق بنادم. غاع الماتشات لي لعباتهم ارسنال ب تيمبر-كالافيوري كأظهرة كانو مزيانين واخا مكانش اوديجارد ، الإشكال هو كما قلت كانوا اللعابة البدنيين طاغيين فالتشكيلة = مكينش الإبداع و فالفترة السيئة ارسنال خسرو تيمبر كالافيوري ميرينو اوديجارد و هادشي ماتقدرش تتحملو اي فرقة مبنية على الضغط العالي و الاستحواذ.

ary_Arab

Football B'darija - فوتبول بالداريجة

البارصا ب 12 نقطة من اصل 15 و ب +13 ف فارق الأهداف ( الأعلى فالبطولة ) ، الفرقة باقي ليها ماتشات ماشي ساهلين و لكن عندهم سلاح فارق الأهداف فجيبهم فحالة مامشاتش الأمور لصالحهم.

ary_Arab

Football B'darija - فوتبول بالداريجة

اللعب تحت قيادة غاسبيريني هي الأمنية ديال كل لعاب باغي يطور من راسو، كرة غاسبيريني كتعطي الحرية المطلقة للعابة باش يديرو لي بغاو و بدون قيود دفاعية كبيرة خاصهم غير يكونو ملتازمين و شادين الطريق و غادي يتبرعو. 8 سنين ل غاسبيريني مع اتالانتا ، الطريقة كيفاش قلب الفرقة مغاديش ينساها أي واحد حضر لهاد الفترة.

ary_Arab

Football B'darija - فوتبول بالداريجة

باش تكون افضل فرقة فالاستحواذ و التحكم فالخصم فالعالم و ترجع عليك فاينورد من 3-0 ل 3-3 ، عرف بلي شي حاجة ماشي تل لهيه.. السيتي وصلو لواحد المرحلة الشك رهيبة و لي تقدر تدخلهم لدوامة اللاعودة و تسالي ليهم السيزون بكري ، واش طلعو ليهم الالقاب فراسهم ولا مبقاوش مسوقين الله أعلم. الماتش الجاي ؟ ليفربول فالأنفيلد.

ary_Arab

Football B'darija - فوتبول بالداريجة

هاد الفريق ديال باريس سان جيرمان هو اكبر مثال على ان واخا يكونو عندك لعابة تقنيين فلوسط الا مكانوش كيتحاكو مع عباد الله و يربحو ثنائيات ديالهم ضد لعابة دالوسط دالخصم ، غي سير لوحهم للزبل. من الجميل ان يكونو عندك لعابة تقنيين فالتشكيلة و لكن يكون عندك اصلا نقص ف الفيزيكاليتي و تمشي تجري تجيب جواو نيفيز ( لعاب مزيان و لكن ماشي وقتو ) سمحليا هدا هو المعنى الحقيقي ديال البناء الفاشل للتشكيلة و خسران الفلوس غي هكاك.

ary_Arab

Football B'darija - فوتبول بالداريجة

نمرود ههههههههههههههههههههه

arb_Arab

Football B'darija - فوتبول بالداريجة

بعد البوسط لي حطيت مؤخرا على مانشستر سيتي و 115 تهمة ، جيت نوضح الأمور اكثر على البلان كما طلبوا مني الإخوان ، وجد ليا راسك تقرا حيت هدا غادي يكون هو أطول بوسط فالباج و لكن مكتوب بطريقة منظمة و مختصرة باش يسهل عليك القراية ، مشينا ؟ ف 2018 ، واحد الأخ ألماني سميتو " دير شبيغل " ، جاه الملل و بانت ليه مانشستر سيتي فالبلان ، غادي يدخل للميساجات و اللعيبات و غادي يسرب ايمايلات بين CEO و CFO ديال الفريق لي كتبت انهم فعلوا و فعلوا. الايمايلات فيهم ما يدار و تهم مختالفين منهم ان الفريق كيدفع رسوم اكبر من القياس لوكلاء الأعمال ، صفقات سرية على قبل القاصرين و أكبرهم هما اش طاري ف قلب الفرقة و كيفاش الوكالات الحكومية ف ابوظبي كتيسر ليهم الطريق و هادشي لي غادي نركزو عليه اليوم.. ف 2020 ، الويفا غادي تعاقب مانشستر سيتي و غادي يبانيوهم عامين مايلعبوش فالعصبة بسبب اش خرج صديقنا للعلن ، مان سيتي غادي يعينوا أفضل المحاميين فالبلاد و دخلوا ربحو القضية و لكن خلاو المجال مفتوح على بعض الامور المالية لي غتبقا تابعاهم فالمستقبل.. ندخلو للمعقول ، مجموعة ابو ظبي المتحدة للاستثمار و التنمية (ADUG) هي ملك للشيخ منصور لي غادي يولي هو رئيس مانشستر سيتي عام 2008 ، الناس الكبار ف الامارات قالو ان مجموعة ADUG هي ديال الشيخ منصور و الأمور لي كيقضيها مع مانشستر سيتي داكشي بيناتهم ، فتصريح ايضا من واحد من الناس الكبار لي مكلفين بالفلوس فالإمارات قال بلي مجموعة ADUG ماعندها تا علاقة ب الحكومة الاماراتية يعني ماكاينش شي حاجة ماشي تل لهيه طارية بين الإمارات و مانشستر سيتي و ADUG مكيجيبوش فلوس من بلايص اخرى . هنا فين غيدخلو التسريبات للصورة لي غادي يوريونا ان مانشستر سيتي كيتلقاو فلوس من ADUG عادي و لكن ADUG كيتلقاو من الدولة.. التسريبات غادي تبين ان مانشستر سيتي تلقى من ADUG لي تلقاتهم من الحكومة الإماراتية و مانشستر سيتي وافق عن ظهر قلب ، فالتسريبات غادي نشوفو ان الهيئة التنفيذية للشؤون EAA و هي واحد الوكالة حكومية 100% لي مكلفة بالحسابات ديال خلدون المبارك رئيس الصندوق الاستثماري الحكومي و رئيس مانشستر سيتي وافق على فلوس جايين من الحكومة قبل ما توصل لمانشستر سيتي ، ادارة السيتي صيفطات فاتورة لشركة الرعاية " اتصالات " و بالضبط ل عمر عوض لي خدام هنا و هنا ، خدام ف EAA و تا سايمون بيرس عضو فالفرقة قال بلي عمر كيسهل علينا الخدمة فالأمور المالية داخل الفرقة!! باختصار ؟ قواعد اللعب المالي النظيف FPP من الويفا و قواعد الأرباح و الاستدامة المالية من الاتحاد الانجليزي دارو قوانين ف 2012 و 2013 على التوالي باش يمنعو الفرق من أنهم يصرفو بدون قيود عن طريق الملاك ، الفرق خاص يصرفو داكشي لي كيربحو عن طريق عائدات الماتشات و السبونسور .. مانشستر سيتي اتفادات قواعد اللعب المالي ب أنهم كان معاهم عنصر ثالث خدام ف الخفاء كيخبي ليهم البينغا لي جاية من المالك و كيخرجها للعلن على أنها عائدات ديال الرعاية عادية داخلة للفرقة عن طريق الحسابات ديال السبونسور. دبا عرفنا صلب الموضوع و لكن تيق بيا هادشي مزال فيه مايدار ، 115 تهمة مقسمة 54 منها متعلقة بالأمور المالية و لي هي لي كتشكل على الفرقة خطر كبير لي تقدر تعرضو لأقسى العقوبات و هي لي غنركزو عليها اليوم ، 54 تهمة كانت غادي تقل المفعول ديالها لو مانشستر سيتي ربحات القضية ديال APT RULES المتعلقة بالسبونسور و لكن تلقات هزيمة قاسية من فرق البرمييرليج كما كتعرفوا مؤخرا ، 16 فرقة صوتات ضدهم و 3 معاهم من غيرهم بطبيعة الحال. • دبا نضربو طليلة على بعض التحويلات المشكوكة لي دارت مانشستر سيتي حسب التسريبات و لي كتشرح هضرتنا الفوق: - ف 2012 ، فلوس ديال السبونسور جاية من ابوظبي نيشان داخلة " كاستثمار من الملك " ( 150 مليون جنيه استرليني) - ف 2013 ، سايمون بيرس عضو مجلس فالفرقة صيفط ايمايل ل شوميلاس CFO دالفرقة قاليه بلي شركة الاتحاد كان خاصها تصيفط غي 8 مليون جنيه استرليني للفرقة و لكن توصلات ب 67.5 مليون جنيه استرليني ، بمعنى ان ديك 59.5 مليون جنيه استرليني مشكوك ف أمرها و غالبا مصيفطة من الشيخ منصور شخصيا. - ف عائدات موسم 2013/2014 ، الفلوس الجاية من ابو ظبي وصلات ل 92.5 مليون باوند ، المعلومات تم التوصية انها تبقى بين الفرقة و مايخرجها تا واحد. - ف عام 2014 ، CFO دالفرقة غادي يتناقشو على الفلوس الجاية من سبونسور " اتصالات" و " عبار ". - ف شتنبر 2015 ، نفس البلان د 2013 و مناقشة جديدة بين بيرس و شوميلاس و فلوس داخلة كتر من القياس. - مارس 2016 ، نفس البلان عاوتاني و إرسال فلوس اكثر من 8 مليون المتوقعة. فالمجموع ؟ مانشستر سيتي هربات 690 مليون باوند باش تتفادى قوانين الارباح و الاستدامة المالية PSR ف سبع سنين ، اي تقريبا الإستفادة من 170 مليون باوند ف كل موسم. مانشستر سيتي غالبا غادي تتعاقب اشر العقوبات حيت الأمور المالية مكاينش الضحك و اللعب فيها ، العقوبات غادي تكون غالبا من موسم 2011/2012 تل 2017/2018 فحالة تم الإثبات انه كانت عندهم واحد الأفضلية على الفرق لاخرة ، يقدرو يهبطوهم عن طريق ينقصو ليهم عدد نقط كبير جدا ، يقدرو يحيدو ليهم القاب فديك الفترة و ما بعدها ، يقدرو ايضا يخلصو الفرق لي تضررات فهاد الفترة. راكم عارفين مانقدرش نطاغي الدراري لي كانوا مهتمين بالموضوع و عارف ان بوسط فيه الكتابة بزاف ماكيوصلش، الا قدرتي تخلي شي كومونطير زوين او لا مزال عندك شي تساؤل ولا شي بلان طرحو عليا مرحبا ، باش يطلع البوسط لأكبر عدد و نستافدو جميع.

ary_Arab

Football B'darija - فوتبول بالداريجة

فاش كيكون عندك حارس اختصاصي فالتصديات كيسهال عليك باش تبني الفرقة ، باش نوضحو شوية الأمور دي خيا ماشي غير اختصاصي بل واحد من افضل الحارس shot-stopper لي دازو فالكرة! من نهار بدا كيلعب ، مكينش هاد الحارس لي جاب كلين شيت كتر من دي خيا فالدوري ، فاش كنقول عاوتاني كلين شيت ماشي غي بقا واقف الماتش كامل بل جبد كواري حاسمين الشيء لي خلا فيورنتينا هاد لعام مطايفة مع بنادم على البوديوم ، هادشي ماشي جديد على دي خيا بحيث المانيو كانت كتبان ضعيفة و لكن كتكلاسا الفوق بسبابو ، كانو كيقبلو اللعب بزاف و دي خيا كان ديما فالموعد ( الى استثنينا بعض الهفوات بطبيعة الحال ) الحراس كيسهلو عليك الحياة ، واخا معرت اش تقوليا لا ماعندكش حارس يعول عليه انه يجبد ليك غير نسى.

ary_Arab

Football B'darija - فوتبول بالداريجة

الماتش د ليفربول ماشي عادي بل بمتابة كن او لا تكن بالنسبة ل ريال مدريد لا بغاو يدوزو مع 8 اللولين.. لي كيبانليه البروغرام عامر دبا ، تسنى تشوف ملي يتزادو جوج ماتشات ديال دور 16 مكرر ، حرفيا تا حد ما باغي هاد العداب ، كلشي باغي يحسم التأهل على الدقة اللولة و يتهنى من صداع الراس و احتمال الاصابات. الغياب ديال فينيسيوس مؤتر حيت هو واحد من دوك اللعابة لي كيقدرو يماركيو من والو ، واخا هكاك مزال كنقول ان ريال مدريد قادرين يتأقلمو على الغياب ديالو الأهم هو مايتوعتش كورتوا تاني.

ary_Arab

Football B'darija - فوتبول بالداريجة

كيبان اننا مقبلين على فيلم طويل بين صلاح و ادارة ليفربول ، اللاعب قال انه ماعاجبوش التعامل ديال إدارة ليفربول على الكونطرة ديالو مور ماتش ساوث.. " راك عارف بلي انا ف ليفربول سنوات هادي و مكاين تا فرقة بحالهم ، و لكن ف نهاية الأمر ماشي ب يدي ، دجنبر على الابواب و مزال ماوصلني والو من الإدارة " " كنموت على الفرقة و الجمهور كيحس بنفس الشعور من جيهتي و لكن الأمر ماشي ب يدي " معرفتش واش هاد الصقلة لي ضاربها ادواردز باش يربح وقت ولا خدا القرار باش ميجددش لصلاح ، ضغط كبير كيفرضو صلاح و وكيل الاعمال ديالو باش يبينو ان الإدارة هي لي غالطة ويربحو الجمهور للصالح ديالهم ضد الإدارة.

ary_Arab